Diari Oficial de la Generalitat Valenciana


Sumari del DOGV 3856, del 13-10-2000 (2000/7821)

RESOLUCIÓ de 22 de setembre 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació de la Generalitat Valenciana i la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València, per a millorar el funcionament i la gestió de la formació i assessorament permanent de pares i mares d'alumnes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7821


Data del document
:   22-09-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * alumne
    * associació
    * alumnat
    * parentiu

RESOLUCIÓ de 22 de setembre 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació de la Generalitat Valenciana i la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València, per a millorar el funcionament i la gestió de la formació i assessorament permanent de pares i mares d'alumnes de la Comunitat Valenciana. [2000/X7821]
  
Subscrit, després de la tramitació prèvia reglamentària, entre la Conselleria de Cultura i Educació de la Generalitat Valenciana i la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València, el 27 de juliol de 2000, un Conveni de col·laboració per a millorar el funcionament i la gestió de la formació i assessorament permanent de pares i mares d'alumnes de la Comunitat Valenciana, i en compliment del que estableix la clàusula dotzena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0550/2000, i que figura com a annex d'aquesta resolució.
  
València, 22 de setembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Cultura i Educació de la Generalitat Valenciana i la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València, per a millorar el funcionament i la gestió de la formació i assessorament permanent de pares i mares d'alumnes de la Comunitat Valenciana
  
València, 27 de juliol de 2000
  
Reunits
  
D'una part l'honorable Sr. Manuel Tarancón Fandos, conseller de Cultura i Educació, de la Generalitat Valenciana, facultat per a este acte per l'acord adoptat pel Govern Valencià del dia 25 de juliol de 2000.
  
I d'una altra el Sr. José Antonio Ranchal Gualda, president de la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València (d'ara endavant COVAPA), fent ús de l'autorització que li conferix l'article 35.2 dels estatuts de la dita confederació.
  
Exposen
  
El dia 27 de maig de 1999 es va firmar el Pacte per l'Educació per a impulsar la participació i millorar la qualitat de l'ensenyança, considerant els firmants l'interès mutu de fomentar, potenciar i consolidar la formació dels pares i mares d'alumnes de la Comunitat Valenciana. Amb el propòsit d'aprofundir en la participació i col·laboració en el funcionament dels centres educatius, i no limitant esta tasca a l'àmbit aïllat del seu propi centre, és necessari potenciar vincles entre associacions de pares i mares d'alumnes per a proporcionar activitats que es determinen des de la COVAPA, com una de les organitzacions més representatives en el seu àmbit de la Comunitat Valenciana.
  
Entre els objectius determinats en el pacte anteriorment mencionat, va quedar explicitada la necessitat d'establir convenis que permeten el desenrotllament estatutari de les funcions de les confederacions d'associacions de pares i mares d'alumnes firmants a fi de facilitar les seues competències i responsabilitats en l'organització de les seues activitats. L'escola participativa que pretenem per a la Comunitat Valenciana fa necessari que els pares i les mares de l'alumnat no universitari obtinguen una formació i assessorament permanent perquè la seua intervenció en la gestió, desenrotllament i control de l'educació siga realment efectiva i de qualitat.
  
En conseqüència, i en base a l'Ordre de 27 d'abril del 2000, de la Conselleria de Cultura, Educació i Ciència, per la qual es convoquen ajudes per a finançar les activitats de formació de pares i mares d'alumnes realitzades per les confederacions i federacions d'associacions de pares i mares d'alumnes de la Comunitat Valenciana (DOGV núm. 3.743, de 05.05.2000), i en l'article 45.B del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, ambdós parts subscriuen el present conveni d'acord amb les següents
  
Clàusules
  
Primera
  
L'objecte del present conveni és l'organització i realització d'activitats formatives i assessorament permanent dels pares i les mares d'alumnes associats a la COVAPA, durant l'exercici de l'any 2000, fins a la data de presentació de justificants de despesa. La Conselleria de Cultura i Educació subvencionarà econòmicament a la mateixa, segons el que disposa l'apartat primer de l'Ordre de 27 d'abril del 2000, en la forma que es determina en les clàusules següents.
  
Segona
  
Als efectes previstos en l'apartat anterior, la Conselleria de Cultura i Educació aportarà la quantitat de cinquanta-un milions de pessetes (99.584.049 PTA), equivalent a tres-cents sis mil cinc-cents setze euros i dèsset cèntims (306.516'17 euros), a càrrec del Programa 421.10, codi línia 406/000/00 dels pressupostos de la Generalitat Valenciana de l'any 2000.
  
El pagament de la subvenció serà realitzat en la forma que determina l'article 47 bis de la Llei d'Hisenda Pública de la Generalitat Valenciana:
  
1. Fins a un 40% de l'import de la mateixa podrà lliurar-se immediatament una vegada firmat el conveni, previ depòsit del corresponent aval.
  
2. El 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada.
  
3. La resta s'abonarà una vegada es justifique el compliment d'allò convingut.
  
L'abonament de les indicades quantitats s'efectuarà contra la presentació d'un informe-memòria que arreplegue i avalue els resultats de les activitats realitzades i la documentació justificativa que acredite l'import de la despesa realitzada, segons el que establix la base sèptima de l'annex I de l'Ordre de 27 d'abril del 2000 (DOGV núm. 3.743, de 05.05.2000).
  
En qualsevol cas la justificació total es realitzarà abans del 20 de desembre del present exercici.
  
Tercera
  
La COVAPA es compromet a l'organització i realització de les activitats de formació i assessorament permanent de pares i mares d'alumnes de la Comunitat Valenciana que cada any es programen d'acord amb la Conselleria de Cultura i Educació.
  
Quarta
  
La COVAPA presentarà davant de la Conselleria de Cultura i Educació la proposta d'activitats i la previsió de despeses a realitzar durant l'any 2000.
  
Quinta
  
La COVAPA es responsabilitzarà de l'organització, control i desenrotllament de les activitats que es programen, aportant per a això els mitjans materials i els recursos humans necessaris, i es farà càrrec de tota la gestió econòmica i administrativa.
  
Sexta
  
En cap cas la Conselleria de Cultura i Educació es responsabilitzarà ni directament ni indirectament de les obligacions contretes amb tercers per la COVAPA i amb ocasió del desenrotllament de les activitats emparades per este conveni.
  
Sèptima
  
En tota la informació i publicitat que la realització de les activitats genere, la COVAPA farà constar que ha sigut finançada per la Conselleria de Cultura i Educació de la Generalitat Valenciana.
  
Octava
  
La Conselleria de Cultura i Educació podrà comprovar en qualsevol moment, a través de la designació de representants en les activitats que es realitzen, l'efectivitat de les actuacions previstes en el present conveni, podent demanar de la COVAPA la remissió d'informes suficientment documentats sobre l'execució de les activitats portades a terme.
  
Novena
  
La COVAPA coneix i accepta les obligacions que l'article 47 del Text Refós de la Llei d'Hisenda Pública de la Generalitat Valenciana imposa als beneficiaris de subvencions.
  
Deu
  
El present conveni tindrà vigència des del dia de la seua firma fins al 31 de desembre del 2000, sense perjuí de les pròrrogues que per acord de les parts i, en funció de les disponibilitats pressupostàries de la Conselleria de Cultura i Educació, puguen formalitzar-se per successius períodes anuals.
  
Onze. Causes d'extinció
  
a) Per mutu acord de les parts.
  
b) Per incompliment de les obligacions assumides per la COVAPA
  
c) Per denúncia de les parts, amb el previ avís de, com a mínim, quatre mesos abans de l'acabament del conveni.
  
Dotze
  
Este conveni s'inscriurà al Registre de Convenis de la Generalitat Valenciana i es publicarà en el Diari Oficial de la Generalitat Valenciana.
  
I, en prova de conformitat, firmen el present document, en tres exemplars, al lloc i en la data indicats en l'encapçalament.
  
El president de la Confederació Valenciana d'Associacions de Pares i Mares d'Alumnes de Centres d'Ensenyament No Universitari de la Comunitat Autònoma de València,
  
JOSÉ ANTONIO RANCHAL GUALDA
  
El conseller de Cultura i Educació,
  
MANUEL TARANCÓN FANDOS